open-index/open-wikipedia-markdown huggingface dataset:
S. ja A. Bovalliuksen säätiö

**S. ja A. Bovalliuksen säätiö** on vuonna 1905 Sofia (1815–1891) ja Angelique (1817–1901) Bovalliuksen säätiöimän omaisuuden turvin toimintansa aloittanut yleishyödyllinen säätiö, jonka varallisuus muodostuu pääosin Pieksämäen alueella sijaitsevasta metsä- ja kiinteistöomaisuudesta.  

Säätiö kehittää erityistä tukea tarvitsevien opiskelu- ja työllistymismahdollisuuksia ylläpitämällä ammatillista erityisoppilaitosta, aiemmin Bovallius-ammattiopistoa ja vuoden 2018 alusta Bovalliuksen ja Validia ammattiopiston fuusiosta syntynyttä Spesiaa sitä varten perustetun osakeyhtiön toisena omistajana. Koulutustoiminnan lisäksi säätiön toimintoihin kuuluvat sosiaalinen yritys Bovallius-Palvelut Oy sekä säätiön kiinteistö- ja metsäomaisuudesta huolehtiminen. Säätiö tukee tavoitteidensa mukaista toimintaa myös jakamalla avustuksia.

## Säätiön hallinto

S. ja A. Bovalliuksen säätiön toimitusjohtajana toimii Mia Sarpolahti. Säätiön hallitukseen kuuluu 3–6 jäsentä. Hallituksen puheenjohtajana vuoden 2018 alusta alkaen toimii Antti Heikkilä. Säätiön viimeiseen valtuuskuntaan kuuluivat Opetushallituksen johtokunnan nimeämät seitsemän varsinaista jäsentä ja kaksi varajäsentä. Puheenjohtajana toimi pääjohtaja Aulis Pitkälä. Valtuuskunta on 8.1.2018 sääntömuutoksen jälkeen lakkautettu.

## Lähteet

## Katso myös
*Sosiaalinen yritys

## Aiheesta muualla
*S. ja A. Bovalliuksen säätiön kotisivut 
*S. ja A. Bovalliuksen säätiön vuosikertomus 2014
## Kirjallisuutta
*Ruuskanen, Esa: *Bovalliusten perintö : S. ja A. Bovalliuksen säätiö 1905–2005*. S. ja A. Bovalliuksen säätiö, 2005. .
U-luokka (sukellusvene)

**U-luokka** oli Britannian kuninkaallisen laivaston hieman ennen toisen maailmansodan alkua ja sodan aikana kolmessa erässä (alaluokassa) valmistetun 49 sukellusveneen muodostama alusluokka.

## Suunnittelu
Nämä pienehköt sukellusveneet, joiden uppouma oli noin 630 tonnia, oli alun perin suunniteltu aseistamattomiksi koulutusveneiksi korvaamaan ikääntyvän H-luokan. Ensimmäiset kolme tilattiin 1936. Ne muutettiin valmistuksen aikana kuljettamaan neljää sisäistä ja kahta ulkoista torpedoa. Lisäksi kahta ensimmäistä lukuun ottamatta kaikki luokan alukset aseistettiin kolmituumaisella tykillä, vaikka tykkimiehistöllä ei ollutkaan omaa luukkua kulkemista varten. Kulku tykille tapahtui komentotornin kautta.

Sodan uhan kasvaessa tilattiin seuraavan erän kaksitoista alusta, joista ainoastaan neljään sijoitettiin ulkoiset torpedoputket. Ulkoiset torpedoputket poistettiin niiden aiheuttamien ongelmien vuoksi.

Alukset osoittautuivat käyttökelpoisiksi Pohjanmerellä ja Välimerellä. Kolmannen erän 34 alusta tilattiin kahdessa osassa 1940 ja 1941. Ne muistuttivat toisen erän aluksia, vaikka niiden pituus kasvoi etriä parannettaessa rungon virtaviivaisuutta.

## Alukset

## Lähteet
*
*
*

### Viitteet

## Aiheesta muualla
Packalén

**Packalén** on muun muassa seuraavien henkilöiden sukunimi:

* Anne Packalén (s. 1959), suomalainen runoilija
* Bengt Packalén (s. 1946), suomenruotsalainen toimittaja ja kirjailija
* Gustaf Packalén (1872–1955), suomalainen yritys- ja järjestöjohtaja ja vientiasiantuntija, kauppaneuvos
* Jaakko Packalén (1886–1935), suomalainen insinööri ja Teknillisen korkeakoulun lehtori
* Jeni Packalén (s. 1977), suomalainen oopperalaulaja
* Karl Anshelm Packalén (1845–1900), suomalainen liikemies, maanviljelijä ja valtiopäivämies
* Marja Packalén (s. 1948), suomalainen näyttelijä
* Matti Packalén (1947–2018), suomalainen yritysjohtaja
* Nils Kristian Packalén (1832–1902), suomalainen Venäjän armeijan kenraalimajuri
* Pertti Packalén (s. 1967), suomalainen jääkiekkomaalivahti ja -valmentaja
* Petra Packalén (s. 1983), suomalainen päätoimittaja
* Robin Packalen (s. 1998), suomalainen poplaulaja
* Teemu Packalén (s. 1987), suomalainen vapaaottelija
* Tom Packalén (s. 1969), suomalainen kansanedustaja.
Matti Packalén

**Matti Heikki Juhani Packalén** (1. huhtikuuta 1947 Helsinki – 21. toukokuuta 2018 Helsinki) oli suomalainen diplomi-insinööri ja yritysjohtaja. Hän toimi muun muassa Kansa-yhtymän ja Alma Median toimitusjohtajana.

Packalén oli koulutukseltaan tuotantotalouden insinööri. Hän oli Kansa-yhtymän toimitusjohtaja vuosina 1986–1992, sen jälkeen Aamulehti-yhtymän ja sitten Alma Median toimitusjohtaja. Vuodesta 2001 hän edusti Pohjoismaita Kansainvälisen kauppakamarin ICC:n hallituksessa. Packalénilla oli vuodesta 2004 konsulttialan yritys Pacom Oy. Tampereen yliopisto myönsi hänelle kunniatohtorin arvonimen. 

## Lähteet

## Aiheesta muualla
* Matti Packalénin muistokirjoitus Helsingin Sanomissa
76 Freia

**76 Freia** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Heinrich Louis d'Arrest vuonna 1862. Pikkuplaneetta sai nimensä skandinaavisen mytologian Freija-jumalattaren mukaan. Koska Freian läpimitta on noin 184 kilometriä, se on päävyöhykkeen kohteeksi melko suuri. Freian pyörähdysaika eli vuorokauden pituus sen pinnalla on noin 9,97 tuntia.

## Lähteet
*JPL Small-Body Database Browser: 76 Freia 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
72 Feronia

**72 Feronia** on Marsin ja Jupiterin väliseen asteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1861.

Pikkuplaneetta sai nimensä roomalaisen mytologian Feronia-jumalattaren mukaan.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on .

## Lähteet
*JPL Small-Body Database Browser: 72 Feronia 
* 
*Discovery Circumstances: Numbered Minor Planets (1)-(5000): Minor Planet Center 

### Viitteet
Valkeat yöt

**Valkeat yöt** voi tarkoittaa ainakin seuraavia:

*”Valkeat yöt”, Fjodor Dostojevskin novelli
**[[Valkeat yöt (romaani)|Valkeat yöt]]*, Laila Hietaniemen romaani
**[[Valkeat yöt (elokuva)|Valkeat yöt]]*, Luchino Viscontin ohjaama italialainen elokuva
**[[Taylor Hackfordin Valkeat yöt]]*, Taylor Hackfordin ohjaama yhdysvaltalainen elokuva
**[[Beck – Valkeat yöt]]*, Kjell Sundvallin ohjaama ruotsalainen televisioelokuva
74 Galatea

**74 Galatea** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. W. Tempel vuonna 1862. Pikkuplaneetta sai nimensä kreikkalaisen mytologian Galateia-nereidin mukaan, tai sitten nimi viittaa myyttisen Pygmalionin veistämään patsaaseen. Koska Galatean läpimitta on noin 119 kilometriä, se on melko suuri päävyöhykkeen kohde.

Galatea on kooltaan samaa luokkaa kuin viides löydetty pikkuplaneetta Astraea, joka löytyi jo vuonna 1845 ja on Galatean tavoin päävyöhykkeen asteroidi. Galatea kuitenkin löytyi 17 vuotta Astraeaa myöhemmin, sillä sen pinta on huomattavasti Astraean pintaa tummempi. Galatean pyörähdysaika eli vuorokauden pituus sen pinnalla on noin 17,27 tuntia. Tätä asteroidia ei tule sekoittaa Neptunuksen kuuhun, jolla on sama nimi, eli Galateaan.

## Katso myös
*96189 Pygmalion

## Lähteet
*JPL Small-Body Database Browser: 74 Galatea 
* 
*JPL Small-Body Database Browser: 5 Astraea 
*Hubble Images of Asteroids Help Astronomers Prepare for Spacecraft Visit 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Bartosz Nowicki

**Bartosz Nowicki** (s. 26. helmikuuta 1984 Gryfice) on puolalainen keskimatkojen juoksija. Hän edustaa MKL Szczecin -seuraa ja on pituudeltaan 187&nbsp;cm.

Nowicki sijoittui Debrecenin alle 18-vuotiaiden MM-kilpailuissa 2001 kuudenneksi 1&nbsp;500&nbsp;metrin juoksussa. Hän voitti saman matkan alle 20-vuotiaiden Euroopan-mestaruuden Tampereella 2003 ajalla 3.45,01 ja oli yhdeksäs Erfurtin alle 23-vuotiaiden EM-kilpailuissa 2005. Hän sai Pariisin sisäratojen EM-kilpailuissa 2011 pronssia 1&nbsp;500 metrillä ajalla 3.41,48. 

Nowicki teki 1&nbsp;500&nbsp;metrin sisäratojen Puolan ennätyksen 3.38,90 Karlsruhessa 13. helmikuuta 2011. Hän on voittanut Puolan-mestaruuden ulkoradoilla 1&nbsp;500 metrillä 2007, 2011 ja 2012 sekä sisäradoilla 1&nbsp;500 ja 3&nbsp;000&nbsp;metrillä 2008.

## Henkilökohtaiset ennätykset
### Ulkoradat

### Sisäradat

## Lähteet
Kristian Swanljung

**Karl Kristian Swanljung** (19. elokuuta 1892 Vaasa – 6. syyskuuta 1964 Helsinki) oli suomalainen kirjailija.

Swanljungin vanhemmat olivat asianajaja Karl Johan Svanljung (1861–1932) ja hänen ensimmäinen vaimonsa Anna Ahnger. Hän meni 1923 naimisiin Pietarissa Elisabeth von Arronetin kanssa mutta liitto päättyi avioeroon. Myöhemmin Swanljung meni naimisiin Hilma Ester Olsonin (1903–1985) kanssa.

Swanljung lähti oppikoulun suoritettuaan Pietariin, jossa hän toimi ensimmäisen maailmansodan aikana pankkivirkailijana ja liikemiehenä. Keväällä 1918 hän lähti Siperiaan ja kiersi sitten useiden vuosien ajan Aasiassa Siperian ohella muun muassa Mongoliassa, Keski-Aasiassa ja Afganistanissa. Hän liittyi syksyllä 1919 amiraali Aleksandr Koltšakin valkoiseen armeijaan. Koltšakin kärsittyä tappion Swanljung pakeni armeijan mukana Uralilta Siperiaan, haavoittui ja sairastui koleraan. Lopulta hän karkasi armeijasta joulukuussa 1919 piileskellen sitten bolševikkien hallitsemassa Siperiassa vuoteen 1924 saakka kunnes pääsi siirtymään Mongolian rajan yli. Swanljung julkaisi vuonna 1928 näistä seikkailuistaan kirjan *Ajettuna kuin villieläin : muistelmia Siperiasta* joka ilmestyi samanaikaisesti englanniksi, espanjaksi, ruotsiksi ja suomeksi.

Kristian Swanljung on haudattu Nuijamaan hautausmaalle.

## Teoksia
* *Ajettuna kuin villieläin : muistelmia Siperiasta*. WSOY 1928 (ilmestyi samanaikaisesti englanniksi (*Men and monsters*), espanjaksi, ruotsiksi ja suomeksi)
* *Manifestin jälillä : Venäjällä, Afganistanissa ja Siperiassa vuonna 1918*. WSOY 1929
* *Om Ryska ikoner*. Finsk tidskrift 12/1936

## Lähteet
* 
* Martti Strangin GeneaNet-tietokanta : Swanljungin perhetiedot
* 
* SukuForum 1.12.2011 : Säätyläisiä Nuijamaalla, Olsoni, Nordström, Rosell ym.

### Viitteet
96189 Pygmalion

**96189 Pygmalion** on pikkuplaneetta, joka kuuluu Maan lähelle tuleviin Amor-asteroideihin. Sen löysi H. Debehogne vuonna 1991. Pikkuplaneetta sai nimensä kreikkalaisen mytologian Pygmalionin mukaan. Ennen nimeämistä asteroidista käytettiin väliaikaista tunnistetta **1991 NT3**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidi on lähimmillään Maasta  astromisen yksikön päässä. Asteroidi on läpimitaltaan noin .

## Lähteet
*JPL Small-Body Database Browser: 96189 Pygmalion (1991 NT3) 
*ABSOLUTE MAGNITUDE (H) 

### Viitteet
Freia

**Freia** tarkoittaa esimerkiksi seuraavia:

* Freia (tai Freija), skandinaavinen jumalatar
* 76 Freia, asteroidi
* Freia, Kraft Foodsin omistama norjalainen suklaatuoteyritys
* Freia, suomalainen liikkeenjohdon konsulttiyritys

## Katso myös
* Freja (täsmennyssivu)
Lighters

”**Lighters**” on kappale yhdysvaltalaiselta hip hop -duolta Bad Meets Evil, joka koostuu artisteista Royce da 5′9″ ja Eminem. Kappale julkaistiin toisena singlenä heidän ensimmäiseltä EP-levyltään ** (2011). Kappale ensiesitettiin radiossa 5. heinäkuuta 2011, ja sen julkaisi Shady Records. Kappaleessa on mukana yhdysvaltalainen laulaja-lauluntekijä Bruno Mars. Kappaleen tuottivat Eminem, Battle Roy ja tuotantotiimi The Smeezingtons. Eminem ja Royce da 5′9″ ovat sanoneet halunneensa koettaa kappaleessa jotakin erilaista verrattuna perinteisiin hip hop -artisteihin.

”Lighters” edustaa alternative hip hopia, ja kriitikot ovat sanoneet sen sisältävän soulmusiikkia ja saaneen vaikutteita synthpopista. Kappaleen on huomattu eroavan tyylillisesti saman EP:n muista kappaleista. Kappale on saanut myönteisiä ja kielteisiä arvioita, ja jotkut ovat kiitelleet sen eroavaisuutta muihin kappaleisiin ja irtautumista vakavammista ja aggressiivisista teemoista, kun taas jotkut arvostelivat sitä samasta syystä. Ristiriitaisesta vastaanotosta huolimatta kappale menestyi kaupallisesti hyvin ja pääsi kärkikymmenikköön Uudessa-Seelannissa, Sveitsissä, Isossa-Britanniassa ja Yhdysvalloissa. ”Lighters” esitettiin vuoden 2011 Bonnaroo- ja Lollapalooza-musiikkifestivaaleilla.
Klute – rikosetsivä

**Klute – rikosetsivä** on vuonna 1971 ensi-iltansa saanut rikoselokuva, jonka on ohjannut Alan J. Pakula. Elokuva on ensimmäinen Pakulan aloittamasta trilogiasta. Muita trilogian elokuvia ovat *[[Ansa – Parallax View ]]* ja *[[Presidentin miehet]]*. Elokuvan pääosia näyttelevät Jane Fonda, Donald Sutherland, Charles Cioffi ja Roy Scheider. Candy Darling, Jean Stapleton ja Sylvester Stallone tekevät cameoroolin elokuvassa.  

Elokuvassa pennsylvanialainen yksityisetsivä Klute (Sutherland) selvittää kadonneen ystävänsä tapausta ja seuraa vihjetta manhattanilaisen prostituoidun  (Fonda) luokse.

Fonda sai roolistaan Oscarin.

*[[The New York Times]]in* kriitikot valitsivat *Kluten* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Glukokinaasi

**Glukokinaasi** eli **heksokinaasi IV**  on entsyymi ja yksi heksokinaasin isoentsyymeistä. Glukokinaasia esiintyy ihmisellä erityisesti maksassa ja haimassa. Se katalysoi reaktiota, jossa glukoosi reagoi ATP-molekyylin kanssa ja tuotteena muodostuu glukoosi-6-fosfaattia. Glukokinaasin EC-numero on EC 2.7.1.2 ja CAS-numero 9001-36-9.

## Toiminta
Muiden heksokinaasien tavoin glukokinaasi toimii osana glykolyysiä. Nisäkkäillä se eroaa muista heksokinaasin isoentsyymeistä, jotka ovat dimeerejä, olemalla noin 50 kDa:n kokoinen monomeeri ja muistuttaa esimerkiksi hiivojen glukokinaasia. Glykokinaasi eroaa myös kinetiikaltaan isoentsyymeistään. Sen affiniteetti verrattuna muihin heksokinaaseihin glukoosin suhteen on noin 50 kertaa alhaisempi ja K<sub>M</sub>- sekä Vmax-arvo on korkeampi, joka merkitsee sitä että entsyymi muodostaa glukoosista glukoosi-6-fosfaattia nopeammin kuin muut isoentsyymit, mutta aktivoitumiseen tarvittava glukoosikonsentraatio on korkeampi. Entsyymin tärkeä tehtävä on tuottaa glukoosi-6-fosfaattia glykogeenin synteesiä varten.

Glukokinaasi eroaa muista heksokinaasin isoentsyymeistä myös säätelyltään. Reaktion tuote glukoosi-6-fosfaatti ei suoraan inhiboi entsyymiä, mutta glukoosi-6-fosfaatin kanssa tasapainossa oleva glykolyysin välituote fruktoosi-6-fosfaatti toimii sen inhibiittorina. Lisäksi entsyymin toimintaa ohjaa erityinen säätelyproteiini. Kun veressä on paljon fruktoosi-6-fosfaattia, säätelyentsyymi on kiinnittyneenä glukokinaasiin ja estää sen toiminnan. Veren glukoosikonsentraation kasvaessa riittävästi säätelyproteiini irtoaa ja glukokinaasi aktivoituu. Myös rasvahappojen asyylijohdannaiset ovat mahdollisesti entsyymin inhibiittoreita.

## Glukokinaasi ja diabetes
Glukokinaasi tuottaa glukoosi-6-fosfaattia ja osallistuu siten insuliinituotannon säätelyyn. Eräät inaktiivista entsyymiä aiheuttavat mutaatiot ovat yhteydessä nuoruusiässä alkavan aikuistyypin diabeteksen syntyyn. Toinen mutaatio aiheuttaa synnynnäistä hyperinsulismia.

## Lähteet
Mughal-E-Azam

**Mughal-E-Azam** (suomeksi ”Suuri moguli”) on K. Asifin ohjaama intialainen historiallinen draamaelokuva vuodelta 1960. Elokuvassa seurataan moguliprinssi Salimin ja hovitanssija Anarkalin rakkaussuhdetta. Salimin isä Akbar ei hyväksy suhdetta, mikä johtaa sotaan isän ja pojan välillä.

Elokuva voitti National Film Awards -palkinnon ja kolme Filmfare Awards -palkintoa. *Mughal-E-Azam* on yksi kaikkien aikojen merkittävimmistä ja tuottoisimmista intialaisista elokuvista. Se rikkoi aikansa ennätyksiä ja oli eniten tuottanut hindielokuva vuoteen 1975 asti, jolloin *[[Sholay]]* ilmestyi. Sterling Investment Corporation julkaisi elokuvan uudelleen teatterilevitykseen kokonaan värillisenä vuonna 2004 ja se pyöri elokuvateattereissa 25 viikkoa.

Elokuva perustuu löyhästi tarinaan Suurmogulien valtakunnan hallitsijasta Jahangirista.

## Näyttelijät

## Soundtrack

## Palkinnot
* National Film Awards
** Paras hindinkielinen elokuva – K. Asif

* Filmfare Awards
** Paras elokuva – K. Asif
** Paras dialogi – Aman, Wajahat Mirza, Kamal Amrohi, Ehsan Rizvi
** Paras kuvaus – R. D. Mathur
*** Ehdokkuudet
**** Paras ohjaus – K. Asif
**** Paras naispääosa – Madhubala
**** Paras musiikki – Naushad
**** Paras sanoitus – Shakeel Badayuni (”Pyar Kiya To Darna Kya”)
**** Paras playback-laulaja – Lata Mangeshkar (”Pyar Kiya To Darna Kya”)

## Lähteet

## Aiheesta muualla
* 
* 
*
75 Eurydike

**75 Eurydike** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1862.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on M- tai Xk-luokkaa.

Pikkuplaneetta sai nimensä kreikkalaisen mytologian Eurydiken eli Orfeuksen vaimon mukaan.

## Lähteet
*JPL Small-Body Database Browser: 75 Eurydike 
* 
*Discovery Circumstances: Numbered Minor Planets (1)-(5000): Minor Planet Center 

### Viitteet
Johann Jakob Bodmer

**Johann Jakob Bodmer** (1698–1783) oli sveitsiläinen kirjailija. Oltuaan alkuaan lähellä Johann Christoph Gottschedin esteettistä kantaa Bodmer vähitellen kehittyi hänen kiivaaksi vastustajakseen. Ystävänsä Johann Jakob Breitingerin kanssa hän ajoi Gottschedin edustaman ranskalaisen suunnan vastapainoksi englantilaisen makusuunnan asiaa. 

Bodmer käänsi 1732 John Miltonin *[[Kadotettu paratiisi|Kadotetun paratiisin]]* ja ylisti Breitingerin kanssa yhdessä julkaisemissaan esteettisissä kirjoituksissa, muun muassa *Von dem Wunderbaren in der Poesie* ja *Kritische Betrachtungen*, Homerosta, Shakespearea ja Miltonia. Yleensä he edustivat Gottschediin nähden syvempää, inhimillisesti todempaa taidekäsitystä, vaikka Bodmer myöhemmin esiintyi kylläkin ahdasmielisenä Lessingiin ja Goetheen nähden. Bodmer julkaisi myös raamatullisen runoelman *Die Noachide* ja harrasti keskiaikaista saksalaista runoutta. Hän julkaisi Nibelungen laulujen toisen osan sekä kokoelman *[[minnelaulu]]ja*, niin sanotun Manessen käsikirjoituksen.

## Lähteet

## Aiheesta muualla
Anders Igelström

**Anders (Andrei Viktorovitš) Igelström** (20. tammikuuta 1860 Vilna – 7. lokakuuta 1928 Helsinki) oli venäläis-suomalainen sotilas ja suomen ja venäjän kielellä kirjoittanut kirjailija, joka upseerinuran päätyttyä toimi Helsingin yliopiston venäläisen kirjaston kirjastonhoitajana ja sanomalehtimiehenä ja oli poliittinen aktivisti.. 

Igelströmin vanhemmat olivat kenraalimajuri Viktor Igelström ja Micheline Maskevits. Hän yleni omalla sotilasurallaan aliluutnantiksi, mutta hänet karkotettiin Siperiaan vallankumoukselliseksi epäiltynä. Armahduksen jälkeen Igelström jatkoi upseerina, ja hänet komennettiin 1892 Suomeen. Vuonna 1899 hänestä tuli Helsingin yliopiston ylimääräinen venäjän kielen lehtori, ja seuraavana vuonna hän erosi armeijan palveluksesta kapteenina. 1902 hänet nimitettiin yliopiston Venäläisen kirjaston esimieheksi. Kirjastonhoitajan työnsä ohella Igelström toimi lehtimiehenä, hän oli eräiden venäjänkielisten lehtien Suomen kirjeenvaihtaja 1899–1917. Vuosina 1909–1910 hän toimitti Finljandija-nimistä aikakauskirjaa. 

Igelström julkaisi nimellä *A. V. Igelström* teoksen *Finlândiâ: S 17 risunkami* (1925). Nimimerkillä *A. I.* hän julkaisi teoksen *Slavofiilit: piirteitä Venäjän kirjallisuuden historiasta* (1897). Hän on laatinut Johan Kockin (И. Кокъ) teoksen *Всеобщая забастовка в Финляндіи* (1907) käännöksen.

Yhdessä Josef Mandelstamin kanssa hän toimitti ruotsalais-venäläisen sanakirjan (1905).

Igelströmin puoliso oli vuodesta 1883 Helene Golacho (k. 1950).

## Julkaisut
* *Slavofiilit: piirteitä Venäjän kirjallisuuden historiasta*, Otava, 1897
* *Svensk-rysk ordbok. Enligt uppdrag av kejserliga senaten för Finland*. Utarbetad af J. Mandelstam och A. Igelström, Finska litteratursällskapet tr. 1905
* *Finlândiâ: S 17 risunkami*, Gosudarstvennoe izdatel'stvo, Moskva, 1925

;Käännös
* *Всеобщая забастовка в Финляндіи* käännöksen (подъ редакціей и съ предисловіумъ  А. Игельстрома.  Другъ народа, С.-Петербургъ,  1907)

## Lähteet

* 
*  Sivu 324. 

### Viitteet
Nu Pagadi

**Nu Pagadi** oli saksalainen pop rock -yhtye, joka perustettiin joulukuussa 2004 saksalaisen Popstars-televisiosarjan neljännellä tuotantokaudella. Alkuperäiseen kokoonpanoon kuului neljä laulajaa, mutta Doreen Steiner jätti yhtyeen toukokuussa 2005. Syyskuussa 2005 yhtye kertoi lopettavansa erimielisyyksien takia.

## Diskografia
### Albumit

### Singlet

## Lähteet
Hämärän peitossa

**Hämärän peitossa** () on yhdysvaltalainen mysteerinen draamaelokuva vuodelta 1942, jonka ohjasi Jack Conway. Pääosissa ovat William Powell, Hedy Lamarr, Claire Trevor ja Basil Rathbone.

*Hämärän peitossa* perustuu John H. Kafkan ja Howard Emmett Rogersin tarinaan, josta käsikirjoituksen kirjoitti Guy Trosper. *Hämärän peitossa* sai ensi-iltansa Yhdysvalloissa 23. heinäkuuta vuonna 1942 ja Suomessa sai ensi-iltansa 17. joulukuuta vuonna 1944. Metro-Goldwyn-Mayer tuotti elokuvan.

*Hämärän peitossa* on uudelleenfilmatisointi ranskalaisesta elokuvasta *[[Unohdettu elämä]]* (1938), jonka ohjasi Curtis Bernhardt.

Powell näyttelee diplomaattia David Talbotia (Jean Pelletier), jonka muistinmenetys menneisyydestään palaa takaisin vaivaten häntä.

## Rooleissa

## Aiheesta muualla
* 
* 
* 
*
79 Eurynome

**79 Eurynome** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1863. Pikkuplaneetta sai nimensä kreikkalaisen mytologian Eurynomen, yhden okeanideista, mukaan. Eurynomen läpimitta on noin 66 kilometriä, ja se kuuluu spektriluokkaan S. Eurynomen pyörähdysaika eli vuorokauden pituus sen pinnalla on noin 5,98 tuntia.

## Lähteet
*JPL Small-Body Database Browser: 79 Eurynome 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Lappeenrannan kisapuiston tekojäärata

**Kisapuiston tekojäärata** on urheilukenttä Lappeenrannassa. Se sijaitsee Parkkarilan kaupunginosassa, Kisapuistossa. Tekojäärataa käytetään jääpallokenttänä, ja kesäisin paikalla oleva hiekkatekonurmi toimii pesäpallo- ja jalkapallokenttänä. Kisapuisto on Bandyliigassa pelaavan jääpalloseura Veiterän ja naisten SM-sarjassa pelaavan Wiipurin Susien kotikenttä.

Kisapuiston tekojääradalla on kattamaton seisomakatsomo ja kenttä on valaistu. Se on isännöinyt jääpallon Super Cupia kolmesti, kaksi kertaa vuonna 2005 sekä vuonna 2009. Naisten MM-kilpailut Kisapuistossa on pelattu vuosina 2004 ja 2014.

## Hallihanke

Tekojääradalle on tarkoitus rakentaa jääpallohalli. Hankkeen toteutuksesta vastaa AviaSport Areena Oy.

## Lähteet
Senaattori oli tahditon

**Senaattori oli tahditon**, myös nimellä **Senaattori käyttäytyy sopimattomasti** () on vuonna 1947 ensi-iltansa saanut yhdysvaltalainen komediaelokuva. Elokuvan ohjasi George S. Kaufman ja sen pääosissa ovat William Powell ja Ella Raines. Powell näyttelee hajamielistä yhdysvaltalaista senaattoria, joka pyrkii presidentiksi. Raines näyttelee asiasta kiinnostuvaa toimittajaa.

Charles MacArthur kirjoitti käsikirjoituksen Edwin Lanhamin tarinan pohjalta. *Senaattori oli tahditon* sai ensi-iltansa Yhdysvalloissa 26. joulukuuta 1947 ja Suomessa vähän yli kaksi vuotta myöhemmin 30. joulukuuta 1949. Inter-John Productions tuotti elokuvan.

Tämä on viimeinen Powellin ja Myrna Loyn välinen yhteistyö. He tekivät yhdessä yhteensä 14 elokuvaa. Powell voitti suorituksestaan parhaassa miespääosassa New York Film Critics Circle -palkinnon vuonna 1947.

## Näyttelijät

Myrna Loylla on elokuvassa cameorooli.

## Aiheesta muualla
* 
* 
* 
*
Breakers Hotel

**Breakers Hotel** on hotelli Palm Beachin kaupungissa Floridan osavaltiossa Yhdysvalloissa. Alkuperäinen hotelli avattiin vuonna 1896 nimellä The Palm Beach Inn. Vuonna 1901 hotelli nimettiin Breakers Hoteliksi. Puinen hotelli paloi maan tasalle vuonna 1903, ja se uudelleen rakennettiin puusta vuonna 1904, mutta vuonna 1925 hotelli paloi taas. Vuonna 1926 nykyinen hotelli rakennettiin kokonaan uudelleen kivestä. Nykyisen hotellin esikuvana toimi Roomassa 1500-luvulla rakennettu Villa Medici -rakennus.

Vuonna 1973 Breakers Hotel lisättiin National Register of Historic Places -listalle.

## Lähteet

## Aiheesta muualla
Hades Rise

**Hades Rise** on norjalaisen black/thrash metal -yhtye Aura Noirin vuonna 2008 julkaistu albumi.
## Kappaleet
#
#
#
#
#
#
#
#
#
#

## Kokoonpano
* Apollyon ‎– rummut, basso, laulu, rytmi- ja soolokitara
* Aggressor ‎– basso, laulu, rytmi- ja soolokitara

'''Vierailevat muusikot
* Danny Coralles ‎– soolokitara kappaleessa "Gaping Grave Awaits"
* Rune Eriksen ‎– soolokitara kappaleessa "Iron Night/Torment Storm", "Death Mask" ja "Unleash the Demon"

## Arvostelut
* Imperiumi: 8½/10

## Lähteet

## Aiheesta muualla
* 
* Hades Rise discogs.com -sivustolla
Suspended Animation

**Suspended Animation** voi tarkoittaa seuraavia asioita:

* *[[Suspended Animation (Eshamin albumi)|Suspended Animation]]*, Eshamin albumi
* *[[Suspended Animation (Fantômasin albumi)|Suspended Animation]]*, Fantômasin albumi
* *[[Suspended Animation (The Monksin albumi)|Suspended Animation]]*, The Monksin albumi
* *[[Suspended Animation (John Petruccin albumi)|Suspended Animation]]*, John Petruccin albumi
* *[[Suspended Animation (elokuva)|Suspended Animation]]*, yhdysvaltalainen elokuva vuodelta 2001.
Veikko Santero

**Veikko Gunnar Santero** (5. maaliskuuta 1923 – 4. elokuuta 2005) valittiin Salon kaupunginjohtajaksi joulukuussa 1964 äkillisesti kuolleen Viljo Mertanon tilalle. Hän hoiti virkaa vuosina 1964–1986.

## Lähteet
Reijo Lindqvist

**Reijo Rafael Lindqvist** (s. 14. marraskuuta 1938 Kiukainen) hoiti Salon kaupunginsihteerin virkaa vuosina 1975–1986 ja kaupunginjohtajan virkaa vuosina 1986–1999. 

Reijo Lindqvist syntyi kirvesmies Arvi Jalo Lindqvistin ja Alli Elviira Fältin perheeseen. Hänen puolisonsa vuodesta 1966 on Leena Päivikki Rintala. Lindqvist suoritti kauppakoulun 1958, kauppaopiston 1960 ja valmistui sitten vielä ekonomiksi Turun kauppakorkeakoulusta vuonna 1965. Myöhemmin hän täydensi tutkintoaan ja sai kauppatieteen maisterin arvon 1988.
Reijo Lindqvist toimi opettajana 1964–1966, Raision taloussihteerinä 1966–1971 ja Hämeenlinnan kaupunginkamreerina 1971–1972. Hän toimi Suomen Kaupunkiliiton piiritilintarkastajana vuosina 1972-1975 ennen siirtymistään Salon kaupungin palvelukseen. 

## Lähteet
Viljo Mertano

**Viljo Ilmari Mertano** (31. tammikuuta 1913 Turku – 21. lokakuuta 1964) toimi Salon kauppalan- ja kaupunginjohtajana vuosina 1949–1964. Hän suoritti ylemmän oikeustutkinnon 1937 ja sai varatuomarin arvon 1944. Ennen nimitystään Salon kauppalanjohtajaksi Mertano työskenteli Turun kunnallishallinnossa ja oli Turun kaupunginvaltuuston jäsen vuosina 1948–1949.

## Lähteet
Herman Tuomaala

**Herman T. Tuomaala** (23. marraskuuta 1883 Tottijärvi – 9. helmikuuta 1956 Salo) oli koulutukseltaan varatuomari ja toimi Salon kauppalanjohtajana vuosina 1931–1949.

Tuomaalan vanhemmat olivat maanviljelijä Herman Tuomaala ja Josefiina Karoliina Jaakkola. Hän pääsi ylioppilaaksi yksityisesti vuonna 1905 Tampereen yhteiskoulusta ja suoritti oikeustutkinnon 1910 sekä sai varatuomarin arvon 1915.

Tuomaala toimi asianajajana vuodesta 1912–1931. Hän oli Helsingin Osakepankin Salon konttorin johtajana 1919–1931. Hän toimi järjestysoikeuden puheenjohtajana eli järjestysmiehenä vuodesta 1912ja sen jälkeen Salon kauppalanjohtajana 1931–1949. Tuomaala sai pormestarin arvonimen 1937.

## Lähteet
Mil Mi-2

**Mil Mi-2** (, Nato raportointi nimi: Hoplite) on neuvostoliitossa suunniteltu ja valmistettu pieni kevyesti panssaroitu kuljetushelikopteri, joka kyetään käyttämään lähitukikopterina, kun se aseistetaan 57 millimetrin raketeilla ja 23 millimetrin kanuunalla.
Bananas – minä ja vallankumous

**Bananas – minä ja vallankumous** () on Woody Allenin ohjaama komediaelokuva vuodelta 1971. Elokuvan pääosissa ovat Woody Allen, Louise Lasser, Carlos Montalbán, David Ortiz ja Natividad Abascal. Sylvester Stallone tekee elokuvassa cameo-roolin. Osa elokuvan juonesta perustuu Richard P. Powellin kirjaan *Don Quixote, U.S.A*.

## Aiheesta muualla
*
Judo kesäolympialaisissa 2012

**[[Judo]]ssa** kilpailtiin **[[kesäolympialaiset 2012|Lontoon 2012 kesäolympialaisissa]]** 28. heinäkuuta – 3. elokuuta Exhibition Centre Londonissa. Tapahtumia oli 14, joista seitsemän oli miehille ja seitsemän naisille. Kilpailijoita oli yhteensä 386. Isäntämaa Yhdistynyt kuningaskunta sai jokaiseen luokkaan automaattisesti yhden paikan.

## Tapahtumat
Miehet:
*&minus;60 kg
*60–66 kg
*66–73 kg
*73–81 kg
*81–90 kg
*90–100 kg
*+100 kg

Naiset:
*&minus;48 kg
*48–52 kg
*52–57 kg
*57–63 kg
*63–70 kg
*70–78 kg
*+78 kg

## Mitalistit
Lähde: London2012
### Miehet

### Naiset

## Lähteet
*Search events – Judo 

### Viitteet

## Aiheesta muualla

*Judo 2012 kesäolympialaisten ja -paralympialaisten virallisilla sivuilla
World Invasion: Battle Los Angeles

**World Invasion: Battle Los Angeles** (alkuperäiseltä nimeltään **Battle: Los Angeles**) on Jonathan Liebesmanin ohjaama sotaelokuva vuodelta 2011.

Tarina on muunnelma Christopher Bertolinin näytelmästä, jonka aiheena on toisen maailmansodan aikana vuonna 1942 tapahtunut ”Los Angelesin taistelu”.

Elokuva keräsi ensimmäisenä viikonloppunaan Suomessa 8&nbsp;096 katsojaa.

## Juoni
Elokuvan tapahtumat sijoittuvat nykypäivän Los Angelesiin, jossa seurataan eläkkeelle jääneen ylikersantti Michael Nantzin (Aaron Eckhart) paluuta sotavoimiin avaruusolentojen hyökätessä Maahan.

## Rooleissa

## Arvostelut
Elokuva sai kriitikoilta valtaosin kielteisiä arvosteluja. Moni kehui Eckhartin roolisuoritusta ja elokuvan erikoistehosteita, mutta käsikirjoitusta ja leikkausta moitittiin kauttaaltaan huonoiksi.
* Rotten Tomatoes 4.8/10 &nbsp;
* Metacritic 3.7/10 &nbsp;
* Roger Ebert 0.5/1 &nbsp;
* USA Today 2/4 &nbsp;
* TimeOut 2/5 &nbsp;
* GamesRadar 3/5 &nbsp;
* Dome.fi 1.5/5 &nbsp;
* Filmgoer 1/5 &nbsp;

## Muissa medioissa
### Soundtrack
Elokuvan soundtrack-albumi julkaistiin 8. maaliskuuta 2011 Varèse Sarabanden alaisuudessa nimellä *Battle: Los Angeles – Original Motion Picture Soundtrack*. Musiikista vastasi Brian Tyler *Hollywood Studio Symphony* orkesterin esittämänä.

### Videopeli
Saber Interactiven kehittämä ja Konamin julkaisema *Battle: Los Angeles* nimeä kantava FPS -peli julkaistiin Xbox Live Arcade alustalle 11. maaliskuuta 2011.

## Lähteet

## Aiheesta muualla

* Virallinen sivusto (arkistoitu) 
*
Mil Mi-17

**Mil Mi-17** eli **Mi-8M** (, Nato raportointi nimi: Hip) on Neuvostoliitossa suunniteltu ja edelleen Kazanin ja Ulan-Uden tehtailla valmistettava kaksimoottorinen kuljetushelikopteri. Sitä voidaan käyttää myös rynnäkkökäytössä.

Mi-17 on parannettu vientiversio Mi-8 -kopterista ja siitä käytetään Venäjällä tunnusta Mi-8M.

Mi-17 -helikopteria tai sen jatkoversioita (Mi-171 -muunnokset) käytetään erittäin laajalti. Se on operatiivisessa käytössä myös useissa Itä-Euroopan maissa, kuten Bulgariassa, Kroatiassa, Latviassa, Liettuassa, Puolassa, Slovakiassa, Tšekissä, Turkissa, Ukrainassa ja Unkarissa. On arvioitu, että Venäjän hyökkäyssodan (2022-) pakotteiden vastapakotteena Venäjä olisi lopettanut tai lopettamassa varaosien toimittamisen sille pakotteita kohdistaneisiin maihin, joista useat ovat puolustusliitto Naton jäseniä. Tämän on esitetty mahdollisesti johtavan uusien helikoptereiden vastapakotteiden kohteeksi joutuviin maihin.

## Lähteet
Abilis-säätiö

**Abilis-säätiö** on suomalainen voittoa tavoittelematon organisaatio, jonka tavoitteena on edistää eri tavoin vammaisten henkilöiden osallistumista ja tasa-arvoa. Säätiön tehtävänä on tarjota ja rahoittaa Globaalin etelän vammaisryhmien itse suunnittelemia ja toteuttamia projekteja. 

Vuonna 1998 joukko vammaisia henkilöitä sekä heidän tukijoitaan ja läheisiään perusti Abilis-säätiön tavoitteenaan parantaa vammaisten henkilöiden asemaa yhteiskunnassa ja Globaalissa etelässä. Säätiön perustajat, kuten edesmennyt Kalle Könkkölä, oli liikuntavammainen hengityskoneen käyttäjä. Yhdessä hänen näkövammaisen vaimonsa Maija Könkkölän kanssa, he olivat voimakkaasti sitoutuneita edistämään vammaisten henkilöiden oikeuksia ja mahdollisuuksia.

## Organisaatio
Abilis-säätiössä korkein päätösvalta on hallituksella, johon kuuluu seitsemän varsinaista jäsentä ja yksi varajäsen. Hallituksen jäsenet edustavat eri vammaisryhmiä. Hallituksen toimikausi on kaksivuotinen, ja se kokoontuu noin kuusi kertaa vuodessa.

Säätiö toimii kymmenessä ohjelmamaassa yhteistyössä maatoimistojen ja kumppaniorganisaatioiden kanssa. Nämä maat ovat Etiopia, Malawi, Mosambik, Tansania, Uganda, Myanmar, Nepal, Tadzhikistan, Vietnam ja Ukraina. Säätiö toimii ruohonjuuritasolla. Helsingin toimistossa ja ohjelmamaissa työskentelee myös vammaisia henkilöitä, jotka tarjoavat vertaistukea ja edistävät yhdenvertaisuutta yhteiskunnissa.

Säätiön pääasiallinen rahoitus tulee Suomen ulkoministeriöltä.

## Toiminnan linjaukset
Abilis-säätiön toimintaa ohjaa ihmisoikeusperustainen lähestymistapa. Säätiön tunnuslause "*Ei mitään meistä ilman meitä*" korostaa vammaisten henkilöiden omaa osallisuutta ja vaikuttamista. Säätiön arvot perustuvat ihmisoikeuksien kunnioittamiseen, yhdenvertaisuuteen ja inklusiivisuuteen.

## Toiminnot
Abilis-säätiö rahoittaa globaalin etelän vammaisryhmien omia suunnittelemia ja toteuttamia projekteja. Projektit voivat sisältää neuvontaa, koulutusta, vertaistukea sekä työllistymisen tukemista, ja niiden avulla pyritään erityisesti edistämään vammaisten naisten ja tyttöjen asemaa, ihmisoikeuksia, osallistumista ja itsenäistä elämää. Lisäksi säätiö tekee aktiivista vaikuttamistyötä esteettömyyden ja vammaisten oikeuksien edistämiseksi yhteiskunnassa. 
## Lähteet

## Aiheesta muualla
*
Nykyaikainen viisiottelu kesäolympialaisissa 2012

**[[Nykyaikainen viisiottelu|Nykyaikaisessa viisiottelussa]]** kilpailtiin **[[kesäolympialaiset 2012|Lontoon 2012 kesäolympialaisissa]]** 11. – 12. elokuuta. Tapahtumia oli kaksi, jotka olivat miesten yksilökilpailu ja naisten yksilökilpailu. Kilpailijoita oli yhteensä 72, 36 kumpaakin tapahtumaa kohden.

## Mitalistit

## Osakilpailut
Osakilpailuja oli viisi, jotka olivat ammunta, maastojuoksu, miekkailu, ratsastus ja uinti. Miekkailukilpailut käytiin Handball Arenalla ja uintikilpailut Aquatics Centressä. Loput kolme osakilpailua järjestettiin Greenwich Parkissa.

## Karsinnat
Jokainen kansallinen olympiakomitea oli voinut saada enintään kaksi kilpailijaa tapahtumaa kohden. Kolmiosainen komitea jakoi kaksi paikkaa kumpaakin tapahtumaan. Isäntämaa Yhdistynyt kuningaskunta sai automaattisesti vähintään yhden paikan kummastakin tapahtumasta. Loput paikat menivät karsintaan.

### Miehet

 Viisi paikkaa aasialaisille ja yksi paikka oseanialaisille.

### Naiset

 Viisi paikkaa aasialaisille ja yksi paikka oseanialaisille.

## Lähteet

## Aiheesta muualla
*Nykyaikainen viisiottelu Lontoon 2012 kesäolympialaisten ja -paralympialaisten virallisilla sivuilla
Siperianlammas

**Siperianlammas** eli **lumilammas** (*Ovis nivicola*)on Koillis-Siperian vuorilla elävä villi lammaslaji, joka on sopeutunut arktisiin oloihin. 

## Taksonomia

Siperianlampaalla on neljä yleisesti tunnustettua alalajia, *O. n. nivicola*, *O. n. borealis*, *O. n. kodarensis* ja *O. n. koriakorum*. Jotkut eläintieteilijät katsovat siperianlampaan olevan samaa lajia kuin Pohjois-Amerikassa elävä amerikanlammas (*Ovis canadensis*).

## Koko ja ulkonäkö
Naaraat eli uuhet ovat huomattavasti pienempiä kuin pässit. Urokset painavat 56–120&nbsp;kg ja naaraat 33–68&nbsp;kg. Urosten ruumiin pituus on 136–188&nbsp;cm ja säkäkorkeus 93–112&nbsp;cm. Naaraiden vastaavat lukemat ovat 126–156&nbsp;cm ja 90–94&nbsp;cm. Turkki on harmahtavan ruskea. Takamus ja jalkojen sisäosat ovat valkoisia. Naamassa turpa on valkoinen ja pienet silmät ruskeat. Uroksilla ja naarailla kasvaa sarvet, jotka naarailla ovat pienemmät. Sarvet kaartuvat taakse ja alas korvan ympäri ja etenkin vanhemmilla uroksilla samalla korkkiruuvimaisesti ulospäin.

## Levinneisyys ja elinympäristö
Siperianlampaita tavataan Venäjän Siperiassa Lenajoen itäpuolelta Tšuktšien niemimaalle lännessä ja sieltä Kamtšatkan niemimaalle. Eteläisimmillään levinneisyysalue käsittää Jablonovyivuoriston Lenan eteläpuolella. Alalajia *O. n. borealis* tavataan muista kannoista erillään Putoranan laakion alueella Jeniseijoen itäpuolella.

Siperianlampaan elinympäristö käsittää vuoristoalueita pääasiassa 1&nbsp;700–2&nbsp;000 metrin korkeudella merenpinnasta.

## Elintavat
Siperianlampaat esiintyvät laumoissa ja urokset liikkuvat omissa laumoissaan naaraista erillään. Poikamieslaumoissa on oma hierarkiansa, jonka huipulla ovat yleensä suurisarviset pässit. Saman kokoiset pässit saattavat ottaa yhteen keskenään juosten toisiaan kohti jaiskien sarvensa yhteen tavoitteena kaataa toinen.

Siperianlampaat käyttävät ravinnokseen pääasiassa ruohoja ja jäkäliä. Niiden petoeläimiä ovat suurikokoiset lihansyöjät.

Siperianlampaat lisääntyvät marraskuun ja joulukuun välisenä aikana. Lisääntymään pääsee yleensä hallitseva uros. Naaraan tiineys kestää 8,5 kuukautta ja synnyttäessään se hakeutuu eroon laumastaan siirtyen vaikeapääsyisempään maastoon. Poikaisa on yleensä yksi ja emo imettää sitä 4–6 kuukautta. Naaraista tulee sukukypsiä kahden ja uroksista viiden vuoden ikäsinä. Siperianlampaat voivat elää 18-vuotiaiksi.

## Uhat ja suojelu
Kansainvälinen luonnonsuojeluliitto eli IUCN on määritellyt siperianlampaan elinvoimaiseksi lajiksi. Sitä tavataan laajalla alueella ja kantojen ei uskota vähentyneen merkittävästi. 1980-luvulla kannan kooksi arvioitiin 85&nbsp;000–95&nbsp;000 yksilöä. Venäjällä alalajit *O. n. nivicola* ja *O. n. koriakum* on suojeltu. Muita kantoja metsästetään, mutta metsästyksen yleisvaikutus kantoihin tunnetaan huonosti. Joidenkin arvioiden mukaan noin 6&nbsp;000 lammasta salametsästetään joka vuosi, mutta salametsästys keskittyy lähinnä lähelle ihmisasutusta.

## Lähteet
Luettelo musiikkilistoista

Tämä on **luettelo Wikipediassa olevista musiikkilistoista**. Listat koostuvat viikoittaisista ykkössijoituksista.

## [[Billboard]]

### [[Billboard Hot 100]]

* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2018
* 2019
* 2020
* **[[Luettelo Billboard Hot 100 -listan ykkösistä vuonna 2021|2021]]**

### [[Billboard 200]]

* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* **[[Luettelo Billboard 200 -listan ykkösistä vuonna 2021|2021]]**

## Britannian musiikkilistat
### [[Britannian singlelista]]
* 2020
* **[[Luettelo Britannian singlelistan ykkösistä vuonna 2021|2021]]**

## Dee Jay Promotions

### [[Finnish Dance Chart]]

* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016

### Norwegian Dance Chart

* 2007
* 2008
* 2009
* 2010
* 2011
* 2012
* 2013
* 2014
* 2015
* 2016

### Swedish Dance Chart

* 2007
* 2008
* 2009
* 2010
* 2011
* 2012
* 2013
* 2014
* 2015
* 2016

## [[Suomen virallinen lista]]

### Albumit

* 1966
* 1967
* 1968
* 1969
* 1970
* 1971
* 1972
* 1973
* 1974
* 1975

* 1976
* 1977
* 1978
* 1979
* 1980
* 1981
* 1982
* 1983
* 1984
* 1985

* 1986
* 1987
* 1988
* 1989
* 1990
* 1991
* 1992
* 1993
* 1994
* 1995

* 1996
* 1997
* 1998
* 1999
* 2000
* 2001
* 2002
* 2003
* 2004
* 2005

* 2006
* 2007
* 2008
* 2009
* 2010
* 2011
* 2012
* 2013
* 2014
* 2015

* 2016
* 2017
* 2018
* 2019
* 2020
* 2021
* 2022
* 2023
* **[[Luettelo Suomen virallisen albumilistan ykkösistä vuonna 2024|2024]]**

### Singlet

* 1951-1960
* 1961
* 1962
* 1963
* 1964
* 1965
* 1966
* 1967
* 1968
* 1969

* 1970
* 1971
* 1972
* 1973
* 1974
* 1975
* 1976
* 1977
* 1978
* 1979

* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

* 1990
* 1991
* 1992
* 1993
* 1994
* 1995
* 1996
* 1997
* 1998
* 1999

* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

* 2020
* 2021
* **[[Luettelo Suomen virallisen singlelistan ykkösistä vuonna 2022|2022]]**

### Mid-price

* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

### Musiikki-DVD

* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

### Latauslista

* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

## [[Sverigetopplistan]]

* 2010
* 2011
* 2012
* 2020
Tomasz Mathea

**Tomasz Mathea** (s. 30. huhtikuuta 1955 Varsova, Puola) on puolalainen sotilas, Puolan merivoimien komentaja kesäkuusta 2010 alkaen.

Mathea aloitti 1974 opinnot Merivoimien akatemiassa (Akademia Marynarki Wojennej).

## Lähteet

## Aiheesta muualla
Itä-Dunbartonshire

**Itä-Dunbartonshire** (, , ) on yksi Skotlannin 32:sta hallintoalueesta (*council area*). Siellä on arviolta 106&nbsp;960 asukasta (vuonna 2016) ja sen pinta-ala on 175 neliökilometriä. Sen pääkaupunkina toimii Kirkintilloch.

Hallintoalue syntyi vuoden 1996 hallintouudistuksen myötä Strathclyden alueeseen kuuluneista Bearsden ja Milngavien ja Strathkelvinin piirikunnista.

## Kyliä ja kaupunkeja

*Auchenhowie
*Auchinairn
*Auchinreoch
*Baldernock
*Balmore
*Bardowie
*Bearsden
*Birdston
*Bishopbriggs
*Cadder
*Clachan of Campsie
*Kirkintilloch
*Lennoxtown
*Lenzie
*Milngavie
*Milton of Campsie
*Torrance
*Twechar
*Waterside

## Lähteet

## Aiheesta muualla

*Hallintoalueen internetsivut
Fosse Way

**Fosse Way** oli roomalainen tie Britanniassa nykyisen Englannin alueella. Sitä pitkin pääsi Isca Dumnoniorumista (nyk. Exeter) Lindumin (Lincoln), Lindiniksen (Ilchester), Aquae Suliksen (Bath), Corinium Dobunnorumin (Cirencester) ja Ratae Corieltauvorumin (Leicester) kautta. Se oli noin neljäsataa kilometriä pitkä.

Tiessä on erikoista sen suoruus: mikään kohta ei poikkea kymmentä kilometriä sen päätepisteiden väliseltä suoralta, ja tie tekee kaksi 25 asteen kaarretta eikä sitä jyrkempiä mutkia. Tiestä erkani Icknield Street lähellä nykyistä Bourton-on-the-Wateria. Ilchesteristä lähtee haara Dorchesteriin, ja lähellä Cirencesteriä ovat risteykset Erming Streetin ja Akeman Streetin kanssa.

## Lähteet

## Aiheesta muualla
Watling Street

**Watling Street** on muinaisaikainen reitti Britanniassa. Keltit käyttivät sitä lähinnä nykyisen Canterburyn ja St Albansin välillä. Roomalaiset kunnostivat ja päällystivät tien jolloin siitä tuli roomalainen tie. Nykyisin tielinjaa seuraavat valtatiet A2 ja A5.

## Lähteet

## Aiheesta muualla
Pohjois-Lanarkshire

**Pohjois-Lanarkshire** (, , ) on yksi Skotlannin 32:sta hallintoalueesta (*council area*). Siellä on arviolta 338&nbsp;260 asukasta (vuonna 2015) ja sen pinta-ala on 470 neliökilometriä. Alueen pääkaupunkina toimii Motherwell.

Hallintoalue muodostettiin vuonna 1996 muun muassa Cumbernauld ja Kilsythin ja Monklandsin piirikuntiin sekä Motherwellin kaupunkiin kuuluneista alueista.

## Kyliä ja kaupunkeja

*Airdrie
*Allantonn
*Auchinloch
*Annathill
*Banton
*Bargeddie
*Bellshill
*Bonkle
*Cambusnethan
*Cardowan
*Calderbank
*Caldercruix
*Carfin
*Carnbroe
*Chapelhall
*Chryston
*Cleland
*Coatbridge
*Coltness
*Croy
*Cumbernauld
*Dullatur
*Forrestfield
*Garrion Bridge
*Gartcosh
*Glenboig
*Glenmavis
*Greengairs 
*Harthill
*Hareshaw
*Holytown
*Kilsyth
*Longriggend
*Luggiebank
*Mollinsburn
*Moodiesburn
*Mossend
*Motherwell
*Muirhead
*Newmains
*Newhouse
*Newarthill
*New Stevenston
*Overtown
*Plains
*Queenzieburn
*Ravenscraig
*Riggend
*Salsburgh
*Shotts
*Stand
*Stepps
*Tannochside
*Viewpark
*Wattston
*Waterloo
*Wishaw

## Lähteet

## Aiheesta muualla

*Hallintoalueen internetsivut
Hankasalmen junaonnettomuus

**Hankasalmen junaonnettomuus** tapahtui Hankasalmen asemalla rataosalla Jyväskylä–Pieksämäki jatkosodan aikana 21. heinäkuuta 1941.

Onnettomuuspäivänä kello 14.23 Venetmäeltä lähti Hankasalmen suuntaan Kollaan rintamalla haavoittuneita kuljettanut H9-veturin (myöh. Hv2-sarjaan muutettu) vetämä, 14-vaunuinen sairasjuna 3. Likimain samaan aikaan Niemisjärveltä lähti vastakkaiseen suuntaan 228 upseerin ja sotilaan suuruista pietarsaarelaisosastoa sekä haupitseja, traktoreita ja yhtä kuorma-autoa rintamalle kuljettanut K3-vetoinen (myöh. Tv1) junavuoro nro 4738.

Sotilasjunan laskettiin saapuvan aiemmin Hankasalmelle, joten sille asetettiin kulkutie sivuraiteelle. Sairasjuna kulki kuitenkin oletettua nopeammin, ja se tulikin pääraidetta sotilasjunan ollessa vielä siirtymässä sivulle. Sairasjunaa ei saatu pysäytetyksi ajoissa, ja se osui sotilasjunan toisen vaunun kohdalle noin 15–30 km/h:n nopeudella.

Kaksi sotilasta kuoli, toinen heti ja toinen sairaalassa Kuopiossa, ja seitsemän loukkaantui. Sairasjunan veturi H9 numero 680 kärsi vähäisiä vaurioita. Yhdeksän vaunua vaurioitui sekä rataa rikkoontui. VR:n korjauskulut olivat 163&nbsp;226,35 markkaa. Puolustusvoimien kalustosta vaurioitui muun muassa kolme kahdeksan tuuman haupitsia ja joitain ajoneuvoja. Puolustusvoimien korjauskulut olivat 60&nbsp;000 markkaa.

Sotasensuurin vuoksi onnettomuudesta ei kerrottu aikanaan tiedotusvälineissä. Asiaa käsitellyt Hankasalmen käräjäoikeus päätti, että sairasjunan veturinkuljettaja oli “ainakin osittain” syyllinen onnettomuuteen.

## Lähteet
*
*Rautatiet ja rautatieläiset – sota-ajan selkäranka. Pieksämäki-seura. PDF.
### Viitteet

## Aiheesta muualla
* Veli-Matti Häkkinen, *Kuolema kohtasi kiskoilla* (2010)
Itä-Renfrewshire

**Itä-Renfrewshire ** (, , ) on yksi Skotlannin 32:sta hallintoalueesta (*council area*). Siellä on arviolta 92&nbsp;940 asukasta (vuonna 2015) ja sen pinta-ala on 174 neliökilometriä.

Hallintoalue syntyi vuonna 1996, kun aiempi Eastwoodin piirikunta ja Barrheadin kaupungin alue liitettiin yhteen. 

Itä-Renfrewshire äänestettiin Ison-Britannian *[[Valitut palat|Valittujen palojen]]* teettämässä kyselyssä toiseksi parhaimmaksi paikaksi kasvattaa lapsia. Kyselyssä parhaimmaksi paikaksi äänestettiin Itä-Dunbartonshire.

## Kyliä ja kaupunkeja
*Barrhead
*Busby
*Clarkston
*Eaglesham
*Giffnock
*Neilston
*Newton Mearns
*Uplawmoor
*Waterfoot

## Lähteet

## Aiheesta muualla

*Hallintoalueen internetsivut
Uusikirkko (Viipurin piiri)

**Uusikirkko** eli **Poljany** () on Karjalankannaksella Leningradin alueen Viipurin piirissä sijaitseva maalaiskunta. Kunnassa oli noin 12 200 asukasta vuonna 2006, ja se oli näin runsasväkisin alueen maalaiskunnista.

Kunta rajoittuu etelässä Suomenlahteen, lännessä Koivistoon (Primorsk) ja Johannekseen (Sovetski),  pohjoisessa Kähäriin (Gontšarovo) ja idässä Kyyrölään (Krasnoselskoje), Raivolaan (Roštšino) ja Pietarin kaupungin Kurortin piiriin.

Uudenkirkon keskustaajama Poljany oli Suomeen kuuluessaan silloisen Uudenkirkon kunnan kirkonkylä Kirkkojärvi. Nykyinen Venäjän Uudenkirkon kunta sijaitsee pääosin entisen Uudenkirkon kunnan alueella, mutta käsittää myös osan Kanneljärvestä. Toisaalta entisen Uudenkirkon kaakkoisin osa on nyt Pietarin Kurortin piirin aluetta. Kamenkan sotilasalue sijaitsee Poljanyn kunnan alueella.

## Asutuskeskukset
Uudenkirkon nykyisiä asutuskeskuksia (maaseututaajamia yhtä kylää lukuun ottamatta) ovat:

*Poljany - Uusikirkko (hallintokeskus)
*Boikovo - Sykiälä
*Gorkovskoje - Neuvola / Kirjavala
*Jakovlevo - Mustamäki 
*Kamenka - Kaukjärvi
*Klevernoje - Rantamäki
*Mežozernoje - Anterola
*Mesterjarven asema - Mesterjärvi
*Oktjabrskoje - Jaakkovala / Mesterjärvi
*Osetrovo - Joenkylä
*Ozjornoje - Lyykylä 
*Peski - Vohnala, Vitikkala, Himottula
*Pesotšnoje - Inoniemi 
*Podgornoje - Putrola (Tirttula)
*Privetninski karjer - Taikina 

*Privetninskoje - Inonkylä 
*Privetnenskojen asema
*Semaško (kylä) - Airikkala 
*Semiozerje 
*Sopki - Rasvattu 
*Sosnovyi Bor - Halila
*Sanatorio "Sosnovyi Bor" - Halilan parantola
*Starorusskoje - Hyttilä / Tommila 
*Tarasovo - Kirstinälä 
*Utkino - Piispala
*Višnjovka - Ylikylä / Möhkösenäki
*Vladimirovka - Talola
*Zapolje - Peippola
*Zeljonaja Roštša - Elinälä (Anttonala, Uskila, Vihmala)
*Zeljonyi Holm - Patru 

## Aiheesta muualla

*Viipurin piirin kuntakartta  (Uusikirkko turkoosilla).  Viipurin piirin sivusto
Yrjö Kianne

**Yrjö Valtter Kyander** (28. huhtikuuta 1899 Tuusula – 22. joulukuuta 1961) oli suomalainen näyttelijä ja teatterinjohtaja. Hän käytti myös nimeä *Yrjö Kianne*.

Kyander näytteli neljässä suomalaisessa pitkässä elokuvassa: Aarne Kivimäen elokuvissa *Miehen vankina* (1943) ja *Kaksi kivaa kaveria* (1944) sekä Toivo Hämerannan elokuvissa *Pajasta palatsiin* (1946) ja *Minä jätän sinut* (1944). Oulun kaupunginteatterin johtajana Kyander toimi vuosina 1946–1947. Hän työskenteli lisäksi muun muassa 1920-luvulla Hämeenlinnan Työväen Näyttämöllä ja 1950-luvulla Lahden kaupunginteatterissa.

Kyanderin puoliso oli näyttelijä *Annikki Karhi* (1898–1958). Kyanderille myönnettiin Pro Finlandia -mitali vuonna 1955.

## Lähteet
* 
* Lisätietoa Oulun kaupunginteatterista 
* 

## Aiheesta muualla
*